
Martial Law at rehimeng US-Duterte, hindi kailanman mapipigilan 
ang pagdaluyong ng rebolusyonaryong pakikibaka ng mamamayan 


umagsak man ang diktadurang US-Marcos, patuloy pa ring lumulukob ang multo ng batas militar nito sa 

buong bayan. Hindi kailanman binitiwan ng mga sumunod na rehimen ang mga pasistang gawi ni Marcos, 
bagkus patuloy nila itong itinaguyod sa dikta ng imperyalismong US. Ngayon, nakakapit si Duterte sa tiranikong 
pamamaraan nitong ala-Marcos upang ganap na itatag ang kanyang pasistang paghahari sa buong bayan. 


Lumipas na ang panahong 
nakakapaghari pa si Duterte sa 
pamamagitan ng panlilinlang at 
paglulubid ng kasinungalingan sa 
mamamayan. Ngayon, paghaharing 
kamay na bakal na ang kanyang 
ginagamit upang pigilan ang mga 
demokratikong pakikibaka ng 
mamamayan. Tuluyan nya nang 
ipinakita ang kanyang tunay na 
kulay, bilang isang sagadsaring 
tuta at numero unong panatiko at 
tagasamba sa imperyalismo, anti- 
komunismo at anti-mamamayang 
neo-liberalismo. Inilantad nya rin 


ang kanyang tiranikong katangian 


bilang isang mamamatay- 
tao. at walang pakundangang 
lumalapastangan sa buhay at 


karapatang-tao. 


Nang hindi nya makuha ang 
pinapangarap na pagsuko at 
kapitulasyon ng rebolusyonaryong 
kilusan sa 7 pamamagitan ng 
usapang pangkapayapaan, kagyat 
na arbitraryong tinapos ni Duterte 
ang negosasyong pangkapayapaan 
sa pagitan ng National Democratic 
Front of the Philippines (NDFP) at 


Gubyerno ng Republika ng Pilipinas 
(GRP). Tinatakan na teroristang 
grupo ang Partido at BHB. Ganap 
nyang pinakawalan ang todo-gera sa 
buong bayan. Mabilis na pumaling 
si Duterte sa pasismo at tiranya. 
Sa saliw ng mga pasistang utos ng 
hibang at baliw na Duterte, kumikilos 
ngayon ang mersenaryong AFP-PNP 
upang itaguyod ang paghahari ng 
berdugong rehimen sa ilalim ng 
Joint Campaign Plan-Kapanatagan 


Itinutulak ngayon ni Duterte ang 
iba't ibang pasistang pakana laban sa 

mamamayan upang ipataw ang kanyang paghaharing ala-Marcos. Sa 
tulong ng kanyang mga kampon sa kongreso at senado, kabilang ang 
pamilyang Marcos at sa suhay ng AFP-PNP, nais nitong ipasa ang mga 
anti-mamamayang batas tulad ng Anti-Subversion, mandatory ROTC 
at AFP Modernization. Sa tulak ng kanyang militarisadong gabinete, 
tinatarget ni Duterte na itaas ang nakalaang badyet sa depensa at sa 
AFP. Kabilang din sa mga panukalang batas na isinusulong sa senado 
ang pag-amyenda sa umiiral na batas sa sistemang partylist para 
madiskwalipika ang mga progresibong partylist na pinararatangang 
mga ligal na prente ng Partido at BHB. 


Iba't ibang tipo at antas ng anti-mamamayang pakana ang nilikha 
ni Duterte. Kabilang ang pagpapatindi ng pekeng gera-kontra droga 
upang maghasik ng teror sa mamamayan at monopolisahin ang 
sindikato ng iligal na droga. Nagsilbi ang kanyang Oplan Tokhang 
sa pagpapatindi ng panlipunang ligalig at ikundisyon ang isipan ng 
mamamayan sa kultura ng impunidad o kawalang pananagutan. 
Hinigitan na ni Duterte ang mga sinundan nitong rehimen sa dami 
ng bilang ng kanyang pinaslang sa unang hati pa lamang ng kanyang 
panunungkulan. 


Samantala, walang pakundangang ipinataw nya ang Martial Law sa 
Mindanao at walang balak na tanggalin ito nang sa gayon mapigilan 
ang patuloy na paglakas ng rebolusyonaryong kilusan sa isla. 
Nagpapatuloy si Duterte sa pagwasak sa pakikibaka ng mamamayang 
Moro at iba pang pambansang minorya para sa kanilang lupang 
ninuno. 


Panibagong teror naman ang kanyang inihahasik sa pamamagitan 
ng JCP-Kapanatagan upang ilunsad ang walang habas na pagpatay sa 
mga inosenteng sibilyan. Pinalasap nya sa mamamayan ng Negros 
ang Oplan Sempo/Sauron upang ipakitang hindi siya nangingiming 
pumaslang para ipagtanggol ang kanyang pasistang-paghahari at 
interes ng lokal na naghaharing uri sa bansa. 


Sa buong kapuluan, ramdam ng mamamayan ang pasistang 
paghaharing ala-Marcos ni Duterte sa porma ng de facto Martial 
Law sa Luzon at Visayas. Wala mang deklaradong batas militar sa 
TK, dinadanas ng mamamayan ng rehiyon ang kalupitan ng rehimen 
sa porma ng mga focused military operations at mapanlinlang na 
Retooled Community Support Program. Nakapwesto ang aabot 
sa 16 na panagupang batalyon ng AFP-PNP sa buong rehiyon na 
sunud-sunuran sa pagtupad sa atas ni Duterte na durugin ang 
rebolusyonaryong kilusan. 


Sa bisa ng National Task Force to End Local Communist Armed 
Conflict, nakatudla si Duterte sa ganap na pagwasak sa Partido, BHB at 
lahat ng demokratikong pakikibaka ng mamamayan gamit ang dahas, 
takot at panlilinlang. Nakaangkla ito sa diumanong estratehiyang 
“whole of nation approach' na napatutunayang di epektibo ang talab 
sa mga baseng pinanday na ng mahabang panahon ng armadong 
pakikibaka at rebolusyong agraryo. Nililinlang ni Duterte at ng AFP- 
PNP ang malawak na masang anakpawis sa kanyang anti-mamamayan 
at pasistang “Whole of nation” strategy upang sa dulo'y lulunurin 
lamang ng nangangalit na paglaban ng sambayananang Pilipino. 


Sa mga kalunsuran, ipinalalasap ni Duterte ang kanyang tiranikong 
paghahari sa pamamagitan ng pananakot at intimidasyong dulot 
ng walang pakundangang red-tagging at pagtatatak na terorista sa 
iba't ibang progresibong organisasyon at indibidwal na mahigpit na 
kritiko sa kanyang mga patakaran. Sinimulan ito ng pakanang black 
propaganda na Red October Plot noong nakaraang taon at itinuloy sa 
anyo ng mga mala-dramang senate hearing na nagdidiin sa mga ligal 
na organisasyon gamit ang mga walang batayang paratang at wala sa 
katwirang mga pahayag. 

Desperado si Duterte na isalba 
ang kanyang nabubulok na pasistang 
paghahari. Ang umaalingasaw na 
amoy nito ay tumatagos sa lahat 
ng sulok ng bayan kahit anong 
tapang na pampabango pa ang 
kanyang gamitin upang tabunan ang 
nakasusulasok na rehimen. Hindi 
na kayang pahupain pa ni Duterte 
ang galit ng mamamayan hindi 
lamang sa kanyang mga ginagawang 
paglapastangan sa karapatan 
at kabuhayan ng sambayanang 
Pilipino, kundi lalo't higit ang 
kanyang pagyurak sa kasarinlan ng 
bansa sa paglalako nito sa interes 
ng imperyalistang among US at 
pangangayupapa sa China. 


Sa okasyon ng ika-47 anibersaryo 
ng deklarasyon ng Martial Law ng 
diktador na Ferdinand Marcos, 
marapat lamang na muling isabuhay 
ng sambayanang Pilipino ang 
mga aral ng panahon ng batas 
militar. Pinuhunanan at pinag- 
alayan ng buhay ng mamamayan 
ang mga aral na ito na tangan 
ng rebolusyonaryong kilusan sa 
pagharap sa sinumang tirano na 
nag-aastang walang hangganan ang 
kanilang paghahari-harian. 


Nagkakamali si Duterte kung 
inaakala niya na hindi sya babagsak 
tulad ng kanyang idolong si Marcos 
sa kanyang mga anti-mamamayan 
at makaimperyalistang mga pakana. 
Tunay siyang nahihibang para isiping 
kaya niyang pigilan, gamit ang pangil 
ng pasismo, ang pagdaluyong ng 
rebolusyonaryong agos na sa huli'y 
sasambulat sa kanya. 


Sa ilalim ng kanyang pasistang 
paghaharing ala-Marcos, hindi 
niya kailanman 


NGA NG 
nakikono NT AV ER AGAIN 4 
si TO MARTIAL LAW! " 


WAKASAN | 


DUTERTE 
HITLER 


TIKANG ONG 
DIKTADOR 
5, PASISTA! 
CS 


kapDUT ERTE! 


masasandigan ang matibay na lakas 
ng mamamayan na tanging ang 
Partido ang nagtatamasa. At tulad 
ng pasistang diktador na Marcos, 
hindi mapipigilan ni Duterte ang 
paglakas. ng 5 rebolusyonaryong 
pakikibaka ng mamamayan. Ang 
kanyang mga bulok at tiranikong 
gawi ay tiyak na hindi makapananaig 
sa mas maalab na 
paglaban ng 
mamamayan para sa 
tunay na demokrasya 
at ganap na kalayaan. 


IBAGSAK ANG 
REH MENG US -DUTERTE! 


Malaking 
malawakang strike ng mga tsuper 
at operator ng jeep sa TK noong 
Setyembre 30 na nagparalisa sa 
70-10046 ng biyahe sa mga mayor 
na lansangan sa Batangas, Cavite, 
Laguna at Rizal. 


tagumpay ang 


Ipinakita ng strike ang pagkakaisa 
ng mga tsuper at operator laban 
sa napipintong monopolyo ng mga 
korporasyon sa prangkisa ng mga 
jeep na hatid ng Public Utility Vehicle 
Modernization Program ng rehimeng 
US-Duterte. Bahagi ng programang 
ito ang jeepney phaseout na 
nangangahulugan ng pagpatay sa 
kabuhayan ng mahihirap na tsuper at 
maliliit na operator. 


Sa tabing ng modernisasyon, 

planong tanggalin ng reaksyunaryong 
gubyerno ang tinatawag nilang mga 
bulok at sirang jeep sa lansangan at 
palitan ang mga ito ng mga e-jeep na 
nagkakahalagang P2-3 milyon kada 
yunit. 


Ipinapapasan ng gubyernong 
Duterte sa mga tsuper at operator 
ang pagbili sa mga e-jeep. Matagal 
nang iginiit ng mga tsuper at operator 
na wala silang kakayahang bilhin ang 
napakamahal na e-jeep. 


Nanawagan ang NDFP-ST 
sa taumbayan na “unawain at 
suportahan ang ginagawang protesta 
ng mga kaawa-awang tsuper na 
ang tanging layunin ay dinggin 
ng reaksyunaryong gubyerno ang 
kahilingan nilang huwag patayin ang 


kanilang hanapbuhay .“ 


“Malinaw ang pahayag ng 
mga nagpoprotestang tsuper at 
operetor na hindi sila tutol sa ideya 
ng pagmomodernisa ng Jeepney 
transportation. sa. bansa. Ang 
tinututulan nila ay ang iskema ng 
jeepney modernization program na 
pinapaburan lamang ang interes ng 
malalaking negosyo sa industriya ng 
transport,” pahayag ni Patnubay de 
Guia, tagapagsalita ng NDFP-ST. 


Bahagi ng pambansang strike ang 
tigil-pasada sa TK na pinangunahan 
ng “Southern Tagalog Regional 
Transport Association - Pinag-isang 
Samahan ng mga Tsuper at Opereytor 
Nationwide (STARTER-PISTON). 

PANGUNAHING LATHALAIN 


Tagibang na timbangan 
Ang bulok na sistema ng hustisya ng 
reaksyunaryong estado 


akagigimbal ang balita. Ang dating mayor ng Calauan, Laguna na si 

Antonio Sanchez na hinatulan ng habambuhay na pagkabilanggo dahil 
sa panghahalay at pagpatay kay Aileen Sarmenta at pagpatay kay Allan 
Gomez, kapwa estudyante sa UP Los Banos, ay makakalaya na. Galit na galit 
ang taumbayan sa nangyari, laluna nang maungkat na dating abogado ni 


Sanchez si Salvador Panelo na spokesperson ngayon ni Duterte. 


Nalantad sa kaso ni Sanchez ang garapal na suhulan, kutsabahan at katiwalian sa loob 

ng mga ahensya at institusyon ng hustisya ng reaksyunaryong gubyerno. Umaalingasaw na 

ang bulok na sistema ng hustisyang itinataguyod at pinalalala pa ng kasalukuyang rehimen--at muling binibigyang- 
katwiran ang napapanahon nang pagpapabagsak sa naghaharing pangkating Duterte. 


Hustisya para sa iilan 


Ang pagpapalaya ng 
reaksyunaryong estado sa mga 
maimpluwensyang personaheng 


hinatulan sa mga karumal-dumal na 
krimen ay patunay na maka-isang 
panig ang hustisya sa bansa. Litaw na 
litaw ito kung ikukumpara ang kaso 
ni Sanchez sa libu-libong maralita na 
nakulong sa kontra-mamamayang 
krusada ng reaksyunaryong gubyerno 
laban sa droga. 


Sa isang panig, arbitraryong 
inaaresto. at ikinukulong Bs ang 
karaniwang mamamayan na 
pinagbibintangang adik at tulak 
ng droga. Hindi sila dumadaan sa 
tamang proseso at pagtitimbang 
ng ebidensya. Biktima din sila ng 
pagtatanim ng ebidensya. At dahil 
sa bagal ng proseso ng pagdinig 
sa mga kaso, marami sa kanila ang 
nabubulok sa kulungan kahit na 
walang kasalanan. 


Sa kabilang panig ang mga 
makapangyariha't naghaharing 
tulad ni Sanchez na bagamat 
nasentensyahan ng habambuhay 
na pagkakakulong ay nagtatamasa 
ng maraming pribilehiyo sa loob 
ng kulungan at binibigyan pa ng 
pagkakataong lumaya sa tabing 
ng batas na Good Conduct Time 
Allowance (GCTA). Ayon sa GCTA, 
pwedeng lumaya ang isang preso na 
nagbago na at nagpakita ng mabuting 
asal habang nasa kulungan. 


4 KALATAS 


Ang totoo'y nilikha ng mga 
burukrata ang GCTA upang matiyak 
na makakaligtas sila mula sa 
pagkakakulong, lalo pa't kabilang 
ang graft and corruption at plunder 
Oo pandarambong ng yaman sa mga 
heinous crimes o karumal-dumal 
na krimeng maaaring patawan ng 
habambuhay na pagkakabilanggo. 
Sakaling mahatulan sa pagnanakaw 
nila sa kabang-bayan, maaaring 
maareglo ang kanilang paglabas sa 
bisa ng GCTA. 


Ipokrito ang gubyernong Duterte 
sa pagpapalabas na kinasusuklaman 
nito ang GCTA dahil ang totoo'y 
pinakikinabangan ito ng kasalukuyan 
at nagdaang mga rehimen. Ginagamit 
ito ng mga tiwaling opisyal sa 
Bureau of Corrections, Bureau of Jail 
Management and Penology, DOJ at 
iba pang ahensya upang pagtakpan 
ang pagtanggap nila ng P50,000 at 
higit pa kapalit ng pagpapalaya sa 
mga kriminal. 


Salapi at impluwensya 
ang nakapangingibabaw sa 
reaksyunaryong hustisya. Gagana 
lamang B ang 5 batas 8B para sa 
naghaharing-uri at may 
kapangyarihan, habang bulag na 
pinarurusahan ang mga walang 
salang mamamayan na biktima ng 
inutil at tiwaling burukrasya. 


Lipunang walang katarungan sa mga 
api't pinagsasamantalahang uri 


Larawan din ng tagibang na sistema 


ng hustisya ang kalagayan ng mga 
bilanggong pulitikal sa bansa. 
Noong 2018 bumibilang sa 548 ang 
bilanggong pulitikal sa ilalim ng 
rehimeng Duterte. Sa bilang na ito, 
119 ang maysakit, 48 ang matatanda 
at anim ang menor de edad. Sa TK 
ay 37 ang mga - bilanggong 
pulitikal--22 sa mga ito ay inaresto 
sa panahon ng panunungkulan ni 
Duterte. 


Ang mga bilanggong pulitikal 
ay mga aktibista o kasapi ng mga 
progresibong organisasyon na 


ipinakulong B8 5ng reaksyunaryong 
estado dahil sa kanilang 
pampulitikang paniniwala at 


paninidigan. Sinampahan sila ng 
mga gawa-gawang kaso para supilin 
ang kanilang mga tinig at putulin ang 
ugnay sa masana kanilang pinupukaw, 
inoorganisa at pinapakilos para sa 
tunay na kalayaan at demokrasya. 


Standard Operation Procedure 
(SOP) na sa mga nang-aarestong AFP- 
PNP ang pagtatanim ng ebidensya 
tulad ng baril at eksplosibo upang 
masampahan ang mga bilanggong 
pulitikal ng mga kasong walang 
piyansa tulad ng illegal possession 
of explosives at murder at pahirapan 
silang makalaya. 


Dinaranas ng mga bilanggong 
pulitikal ang iba't ibang tipo ng 
tortyur at pagpapahirap sa loob 
ng kulungan. Ang mga maysakit, 
matatanda at pati mga buntis ay 
pinagkakaitan ng atensyong medikal 

na nagbubunsod ng paglala ng 
kanilang kondisyon o kapahamakan 
ng kanilang ipinagbubuntis gaya ng 
nangyari kay Andrea Rosal. Hinuli 
si Rosal noong 2014 at iligal na 
dinetine sa kabila ng pitong buwang 
pagdadalang-tao nito. Namatay ang 
bagong silang niyang anak sanhi ng 
mahirap na kundisyon sa kulungan. 
Marami na ring mga bilanggong 
pulitikal ang namatay sa detensyon 
dahil sa patuloy na inhustisyang 
kanilang naranasan sa kamay ng 
pasistang estado. 


Sa panahon ni Duterte ay dagdag 
na panggigipit sa mga bilanggong 
pulitikal ang pagpapalabas na sila'y 
mga sumukong miyembro ng BHB o 
di kaya'y kasapi ng sangay ng Partido 
sa lokal o milisyang bayan. Tinatakot 
at pinipilit ng rehimen ang kanilang 
mga hinuling sibilyan na pumirma sa 
dokumento ng “pagsuko"' na sa dulo'y 
gagamitin upang higit silang idiin sa 
mga gawa-gawang kaso. 


Ito ang hinaharap ni Alexandrea 
Pacalda, isang kabataang aktibista, 
na hinuli ng 201st Infantry Brigade 
ng Philippine Army noong Setyembre 
14. Ang buong proseso ng pag- 
aresto at pagdetine sa kanya ay serye 
ng paglabag sa mismong batas ng 
reaksyunaryong gubyerno. 


Hinuli si Pacalda nang walang 
warrant of arrest sa Barangay 
Magsaysay, General Luna, Quezon. 
Hindi siya pinakain at pinatulog sa 
loob ng higit isang araw. Itinago rin 
siya ng mga sundalo at hindi kagyat 
na ipinakita sa kanyang pamilya at 
abugado. Iligal siyang nakakulong 
sa kampo ng sundalo sa Calauag 
hanggang sa ngayon. Pinakamalala 
ang pagharas ng mga sundalo sa 
kanya at sa kanyang pamilya upang 
pumirma ng affidavit ng pagsuko niya 
bilang miyembro ng BHB. 


Ang patuloy na pagdami ng mga 
bilanggong pulitikal sa bansa ay 
palatandaan ng pagiging marahas 
at mapanupil na katangian ng 
reaksyunaryong estado. Ikinukulong 
at pinarurusahan ang mamamayang 
naglalakas-loob na lumaban para sa 
kanilang karapatan sa lupa, trabaho 
at serbisyong sosyal habang malaya 
ang mga may pananagutan sa labis na 

kahirapan at pang-aapi na dinaranas 
ng sambayanang Pilipino. 


Pantay at makatarungan ang batas 
at hustisyang ipinapatupad mng 
rebolusyonaryong kilusan 


Simula't sapul ay iwinaksi na ng 
rebolusyonaryong kilusan ang 
reaksyunaryong hustisya dahil 
ito'y nagsisilbi lamang sa (mga 
mapagsamantala at mapang- 
aping uri. Itinataguyod” nito 
ang rebolusyonaryong 5 -8Bhustisya 
na nakabatay sa patnubay 
ng rebolusyonaryong linya at 
paninindigan, prinsipyo ng 
katarungan, siyentipikong diwa ng 
pagpapasya batay sa kongkretong 
ebidensya, paghahanap ng 
katotohanan batay sa mga datos 
at pantay na paggalang sa mga 
karapatan ng akusado at 
naghahabla. Tinitiyak nitong hindi 
makapangingibabaw ang. salapi 
o impluwensya sa pagpapatupad 
nito ng batas at sa paggagawad ng 
katarungan. 


Sa mga eryang saklaw ng Pulang 
Kapangyarihan at pinamamahalaan 
ng Demokratikong 78B8BsGubyernong 
Bayan, nililikha ang Hukumang Bayan 
bilang pinakamataas na awtoridad 
sa hustisya. Binubuo ito ng mga 
kinatawan ng Partido, Hukbong 
bayan at mamamayan. 


Ang mga Hukumang 
Bayan ay binubuo ng 3-9 na 
katao depende sa bigat ng 
krimeng nakasampa dito. 
Kung menor na kasong 
kriminal ang nakasampa 
sasapat na ang 3-5 
kataong “huwes. 


Pero sa mabibigat na krimen na 
ang katapat na kaparusahan ay 
kamatayan, kailangan ang siyam- 
kataong magsisilbing mga huwes. 


Unanimous ang kailangang abutin 
ng boto ng mga huwes para sa 
pagpapasya sa kaso upang matiyak 
na ang nasasakdal ay napatunayang 
nagkasala nang wala ni anumang 
bahid ng pagdududa. 


Otomatikong 58 85isinasampa at 
nirerepaso ng mas nakatataas na 
hukumang bayan ang mga kasong 
hinatulan ng parusang kamatayan na 
iginawad ng nakababang hukumang 
bayan para sa rebyu at pagpipinal ng 
una. 


Ang paghahanap ng sambayanan 
ng 5 katarungan at 5 hustisyang 
panlipunan ang nagdala sa kanila sa 
landas ng demokratikong rebolusyon. 
Nananalig sila na sa pagwawagi ng 


rebolusyon, matatapos din ang 
paghahari ng imperyalismo at 
malalaking burgesya-komprador- 


panginoong maylupa na sinasalalayan 
ng pamamayani ng inhustisya sa 
bansa. Magpupunyagi ang 
mamamayan na ipagtagumpay ang 
rebolusyon, hanggang sa maitatag 
nila ang tunay na malaya at 


makatarungang lipunan. 

LATHALAIN 


Bangungot ng kalamidad 
Ang multo ng kahapon para sa mamamayan ng Quezon 


Hatinggabi noon, ginising kami ng malakas na putok. 


Sa gitna ng malakas na pagbuhos ng ulan, rumagasa ang napakalakas na tubig sa ilog. 


Napansin ko nang umuuga na ang munti naming lamesang pinagpapatungan ng bunsol 


at maya-maya pa'y nakita ko kung paano tinangay ng ilog ang aming buong bahay, 


kasama ang aking buong pamilya. 


to ang karaniwang salaysay ng mga masang naninirahan sa baybayin ng kailugan ng Umiray sa tuwing 
aalalahanin nila ang malakas na bagyong Winnie na nanalasa noong Nobyembre 2004. Karamihan sa kanila'y 
ulila na sa magulang, anak, apo, at iba pang kamag-anak-- kasama ang kanilang kabuhayan, matapos tangayin 


ng tubig at matabunan ng lupa. 


Mas maaga nito, alas-10 ng 
gabi, ayon sa pagbabahagi ng mga 
nakaligtas sa kalamidad, talagang 
malakas na ang buhos ng ulan, ngunit 
hindi nila inasahang lalaki nang sobra 
ang ilog, na kalauna'y matutuklasang 
dahil sa pagpapakawala ng tubig ng 
dam sa ilaya ng ilog. Layunin daw 
nitong iligtas ang Bituan dam, na 
nagdadala naman ng tubig sa Angat 
matapos itayo ang 13-km Umiray- 
Angat Transbasin Tunnel. 


Samantala, bangungot din para 
sa mamamayan ng Infanta ang 
pananalasa ng bagyong Winnie. Sa 
dami ng ulang ibinuhos nito mula 
sa kabundukan at kailayahan ng 
dalawang malaking ilog ng Agos 
(kaliwa at kanan) na sumasabang 


6 KALATAS 


sa karagatang kaharap ng Pasipiko, 
lumubog ang mabababang lugar ng 
bayan, kabilang ang simbahan nito. 
Bukod sa baha, pinahina ng dami ng 
bolyum ng tubig ang pundasyon ng 
lupa kung kaya't gumuho ang mga 
lupain at ilang istruktura ng bayan, 
kabilang ang tulay na nagdurugtong 
sa mga bayan ng Real at Infanta. 


Ang kagimbal-gimbal na 
kwentong ito ay bangungot para sa 
mamamayan ng baybayin ng Umiray, 
Paulit-ulit nitong ipinapaalala sa 
kanila ang di-mabuting epekto at 
pinsalang idudulot ng pagtatayo 
ng mga dambuhalang dam. Kung 
kaya't gayon na lamang ang kanilang 
pagtutol sa itatayong New Centennial 
Water Source-Kaliwa Dam Project 


o tinatawag bilang Kaliwa Dam sa 
ilog ng Agos-Kaliwa na dumadaloy 
mula sa mga barangay ng General 
Nakar ng Quezon at Tanay sa Rizal 
patungong mga barangay ng Infanta, 
Quezon. Halos magkarugtong lamang 
ang buhay at kabuhayan ng mga 
Kadumagetan sa Umiray at Agos, 
maging ang mga maralitang setler. 
Batid ng mamamayan ng Infanta na 
daranasin nila ang mas masahol pang 
kalamidad kaysa noong 2004 sakaling 
matuloy ang pagpapagawa ng Kaliwa 
Dam. 


Ang Kaliwa Dam Project ay isa 
sa mga ipinagmamalaking flagship 
projects ng rehimeng US-Duterte 
na popondohan ng bansang China. 
Kasadong-kasado na ito sa kabila ng 
malawakang pagtutol ng taumbayang 
apektado, mga lokal na pamahalaan 
ng Infanta at Tanay, kaisa ang 
Prelatura ng Infanta, Quezon at 
maging mga grupong nagtatanggol at 
nangangalaga sa kalikasan. 


Eyenyenade para ti orat 


“Hindi ginawa [ang aming lupa] 
para sa tubig” ang giit ng mga 
katutubong Dumagat at Remontado 
bilang pagtutol sa nasabing proyekto. 
Hindi na bago para sa kanila ang 
makibaka laban sa mapaminsalang 
proyektong dam sa kanilang lupaing 
ninuno. Ganito rin ang kanilang 
ipinamalas na pagtutol sa proyektong 
Laiban Dam mula panahon ni Marcos 
kung kaya't hanggang sa kasalukuyan 
ay di pa rin ito naipatutupad. 


Simple lamang ang kanilang 
argumento, “hindi namin 
ipinagdadamot ang aming tubig, 
pero wag naman itong maging sanhi 

ng pagkawasak ng aming lupaing 
ninuno”. Ayaw nilang  ipalamon 
lamang sa tubig ang kanilang 
lupaing ninunong ipreniserba nila 
sa mahabang panahon para patuloy 
nilang pakinabangan at ng mga 
susunod pang henerasyon. 


Ngunit mistulang bingi ang 
rehimeng US-Duterte, DENR, ang 
MWSS maging ang AFP sa hinaing ng 
mga Dumagat at mga magsasakang 
maaapektuhan ng nasabing proyekto. 
Para sa kanila, bagong pagkakakitaan 
ang aabot sa 5221.21M o katumbas 
na Php18.7B pondo nito. Wala silang 
pakialam sa mga lupaing palulubugin 
ng dam--ito ma'y tirahan, daanan 
o taniman ng mga magsasaka't 
katutubo. Wala silang pakialam sa 
panganib na unti-unting maglaho sa 
mapa ang bayan ng Infanta. At wala 
rin silang pakialam sa kalikasang 
wawasakin nito. 


Pagsubasta ng 
teritoryo 


pambansang 


Hindi lamang ang buhay at 
kabuhayan ng mamamayan ang 
inilalagay ni Duterte sa bingit ng 
alanganin sa pagpapatupad ng 
proyektong Kaliwa Dam. Itinataya rin 
ni Duterte ang bahagi ng teritoryo 
ng bansa sa pagpasok sa tagibang na 
kasunduan sa China sa pagpopondo 
sa proyektong ito. Isinasaad ng 
kasunduan sa pagpapautang ng 
China sa Pilipinas na sakaling 
hindi makapagbayad ang huli ay 
mapupunta sa China ang bahagi 
ng teritoryo ng Pilipinas bilang 
kabayaran. 


Walang ibang makikinabang sa 
engrandeng proyektong ito ni Duterte 
kundi ang kanyang mga alipures at 
bagong among China. Matinding 
pinsala lamang sa mamamayan ang 
hatid nito, hindi lang sa Quezon at 
Rizal kundi sa buong bansa. 


Makatwirang tutulan at labanan 
ang proyektong Kaliwa Dam at lahat 
ng. mapaminsalang -8Bproyektong 
bahagi ng mga pinapasok na tagibang 
na kasunduan ni Duterte. Marapat na 
suportahan ng iba't ibang sektor ang 
laban ng mamamayan ng Infanta, 
General Nakar, Quezon at Tanay, Rizal 
kasama ang mga - katutubong 


Dumagat at KRemontado bilang 
kabuuang pagtatanggol sa soberanya 
ng bansa. 

LATHALAIN 


Si Duterte ay masugid na anti- 
magsasaka at kaaway ng bayan! 


Patnubay de Guia 


Tagapagsalita ng National Democratic Front of the Philippines Southern Tagalog 


L na pambubusabos at pagmamalupit ang tanging dinanas at 
sinapit ng mga magsasaka sa kamay ng pasistang rehimeng Duterte 
sa nakaraang mahigit na tatlong taon. Walang indikasyon na mababago 
ang ganitong kalagayan at kahaharapin ng mga magsasaka sa natitirang 
mga taon ng panunungkulan ni Duterte kundi ang lalong pagtindi ng 
kahirapan, karahasan at pasismo ng estado. 


Sagad sa buto ang pagiging anti- 
magsasaka ni Duterte. Walang 
puwang sa kanyang administrasyon 
ang pagtugon sa matagal nang 
kahilingan “ng “mga magsasaka 
na magkaroon ng sariling lupang 
masasaka at magdulot ng konting 
pagbabago sa kanilang abang 
kalagayan. Pawang mga pakitang 
tao at pagpapaganda ng imahe 
ang ginagawa ni Duterte tulad ng 
mga palabas na pamamahagi niya 
ng mga pekeng Certificate of Land 
Ownership “Award (CLOA) para 
palitawing nagmamalasakit siya sa 
mga magsasaka. 


Ngunit ang katotohanan, sa 
loob pa lamang ng tatlong taong 
panunungkulan ni Duterte, umabot 
na sa 177 lider magsasaka at 
katutubo ang napapatay ng mga 
death squads na pinaghihinalang 
binuo mula sa mismong hanay AFP 
at PNP. Bago sila pinatay, dumanas 
muna ang mga lider magsasaka ng 
iba't ibang tipo ng panghaharas, 
panlalait at red-tagging mula sa AFP 
at PNP. Karamihan sa mga napatay 
na lider magsasaka at katutubo ay 
mula sa Mindanao na kung saan 
umiiral ang batas militar. 


Walang ibang nakikitang dahilan 
at motibo kung bakit sila pinatay 
kundi ang aktibong lumalaban para sa 
karapatan sa lupa at sa pagtatanggol 
sa lupaing ninuno na nais ibukas ni 
Duterte sa pandarambong ng mga 
dayuhan at lokal na korporasyon sa 
pagmimina. 


Libu-libong magsasaka at 
katutubo din ang naging biktima ng 
karahasan at iba't ibang paglabag sa 
karapatang pantao resulta ng mga 


operasyong militar ng AFP at PNP sa 
kanilang komunidad at pamayanan. 


Pinapatay ni Duterte ang mga 
magsasaka hindi lang sa literal na 
pagkahulugan ng extra judicial 
killings (ejk's) sa bansa kundi maging 
sa pamamagitan din ng mga anti- 
magsasakang batas at patakaran 
nito. 


Dahan-dahang 3 8 pinapatay ni 
Duterte sa gutom at kahirapan ang 
2.4 milyong mga magsasaka sa 
palayan at ng iba pang umaasa at 
nakasandig sa industriya ng bigas 
dahil sa inilabas na Republic Act 
11203 (RA 11203) o Rice Tariffication 
Law (RTL) na kanyang pinirmahan 
nuong February 15, 2019. 


Sa kasalukuyan, sumadsad na sa 
Php7-11 ang kada kilo ng palay sa 
farmgate. Bago ang implementasyon 
ng RTL, lumalaro pa ito sa Php17-21 
kada kilo ang bilihan ng palay sa 
farmgate. Ayon sa datos na nakalap 
ng Senado, mula nang ipatupad ang 
RTL, umabot na sa mahigit 200,000 
magsasaka ang tumigil sa pagtatanim 
ng palay habang nasa 4,000 na 
rice mill sa bansa ang tuluyan nang 
nagsara. Dahil sa Rice Tariffication 
Law bumaha sa bansa ang mga 
imported na bigas sa kapariwaraan 
naman ng milyong magsasaka at 
mahihirap na PIlipino. 


Sa RTL, pinahihintulutan ang 
sinumang pribadong negosyante na 
mag-angkat ng bigas nang walang 
restriksyon basta magbabayad lang 
ng kaakibat na taripa sa importasyon. 
Umaasa ang administrayong 
Duterte na sa pamamagitan ng RTL 
mapapababa ang presyo ng bigas 

sa merkado at mapapababa din ang 
mataas na implasyong nararanasan 
ng bansa. 


Pero. ang. 75 katotohanan, ang 
nasabing batas ay kikitil sa lokal 
na industriya ng palay at bigas. Ito 
ay kontra-magsasaka at kontra- 
mahihirap dahil higit lang itinutulak 
ng RTL ang liberalisasyon sa 
importasyon ng bigas na pumapabor 
lamang sa mga 5 mayayamang 
negosyante't komersyante sa 
industriya ng bigas. Magbubunsod 
ito ng lalong pagbaha ng mga 
imported na bigas sa merkado at 
siyang papatay naman sa industriya 
ng bigas sa bansa. 78 Mawawala 
din sa merkado ang murang bigas 
na binebenta ng National Food 
Authority (NFA) na siyang 
hinahanap-hanap at abot-kayang 
bilhin ng mahihirap nating mga 
kababayan. 


Hindi rin naman nangyari ang 
inaasahang pagbaba ng presyo 
ng bigas sa Php7-10 kada kilo na 
siyang ipinangako ng gubyerno 
kapag naisabatas ang RTL. Ayon 
sa Philippine Statistical Authority 
(PSA), bumababa lang ang presyo 
ng bigas sa bansa ng P1-2 kada kilo. 
Nanatiling matataas ang presyo 
ng bigas ilang buwan makalipas 
maisabatas ang RTL. 


Tumigil na rin sa pamimili ng 
palay at pagbebenta ng murang 
bigas ang NFA dahil sa RTL. Sinabi ng 
pamunuan ng NFA na ang kanilang 
buffer stocks mula sa importasyon 


ng bigas ay nakalaan at gamitin 
lamang sa mga lugar na nagkaroon 
ng kalamidad. 


Wala ding silbi ang lehislasyon ng 
Kongreso na maglaan ng sampung 
(10) bilyong Rice Competiveness 
Enhancement Fund (RCEF) na 
kukunin diumano sa taripa ng mga 
i-aangkat na bigas mula sa ibang 
bansa para itulong sa mga 
maaapektuhang magsasaka. 
Kakarampot ito kung tutuusin 
kumpara sa mawawalang kita at 
pagbagsak ng kabuhayan ng mga 
magsasaka sa palayan dahil sa RTL. 


Samantala, patuloy na 
ipinagkakait ni Duterte ang coco levy 
fund na dapat mapunta sa 
mgamagsasaka saniyugan . 
para magamit sa kanilang 
pangangailangan at 


pangkagalingan. Ang coco levy fund 
ay itinuturing ng mga magniniyog 
sa bansa na malaking tagumpay 
at bunga ng kanilang puspusang 
pakikibaka para mabawi ito mula 
sa kamay ni Danding Cojuangco 
at iba pang kroni ng namayapang 
Ferdinand Marcos. 


Nananatili din ang kawalang 
interes ni Duterte na tugunan at 
resolbahin ang labis na kagutuman 
at kahirapan ng mga magsasaka 
sa niyugan dulot ng patuloy na 
pagbagsak ng industriya ng niyog 
sa bansa, ng kawalan ng lupa, ng 
epekto ng pyudal at mala-pyudal na 
pagsasamantala ng mga panginoong 
maylupa, asendero't komersyante 
at ng patuloy na militarisasyon sa 
kanayunan. 


Sa ganitong kalagayan, walang 
ibang dapat gawin ang mga 
magsasaka kundi ang lumaban at 
ibagsak ang pasistang rehimeng 
US-Duterte. Dapat ihanda nito 
ang sarili at tularan ang libu- 
libong kapwa nila magsasaka at 


j c- iba pang sektor na nagpasyang 


xJhumawak ng sandata at lumahok 
sa Demokratikong Rebolusyon ng 
Bayan na isinusulong ng CPP- 
NPA-NDFP. Tanging sa 
pamamagitan ng DRB 
magkakaroon ng katuparan ang 
matagal nang mithiin ng mga 
magsasaka na magkaroon ng 
sariling lupang masasaka at lubos 
na tamasahin ang produkto ng 
kanilang pinagpaguran. 


BANTAY KARAPATAN 


Iligal na inaresto, ikinulong at 
tinortyur ng pasistang 85th IBPA si 
Alexandrea Pacalda, isang manunulat, 
aktibista at human rights worker 
sa bayan ng General Luna, Quezon 
noong Setyembre 14. Sapilitang 
pinapirma si Pacalda ng affidavit of 
voluntary surrender habang wala 
ito sa huwisyo dahil sa ginagawang 
tortyur sa kanya ng AFP. Hindi rin siya 
pinatulog ng mga sundalong nag- 
iinteroga sa kanya mula noong siya'y 
mahuli. 

Nung makita si Alexa ng kanyang 
mga kapamilya, kapansin-pansing 
wala sya sa tamang ulirat, mukhang 
hindi pinapatulog at pinapakain. 
Tinakot din ang kanyang ama at 
kapatid ng mga sundalo at pulis para 
lamang pumirma sa affidavit ng 
diumano'y pagsuko ni Pacalda. 


Sa isang pahayag, pinabulaan 
ni Pacalda ang pahayag ng AFP- 
PNP na kusa siyang pumirma sa 
affidavit ng pagsuko o sumuko sa 


Human rights worker, iligal na inaresto't ikinulong at 
N tinortyur ng 85th IBPA 


AFP. Ipinaliwanag nyang wala siya sa 
tamang ulirat noong mga panahon na 
iyon dulot ng ginagawang tortyur sa 
kanya. Pinapirma din siya ng walang 
kaharap na abugado. 


Nag-file ng petisyong writ of 
habeas corpus si Arnulfo Pacalda, 
ama ni Alexandrea, upang kagyat 
siyang palayain. Kasalukuyan pa rin 
siyang iligal na nakakulong sa kampo 
ng 85th IBPA sa Calauag, Quezon. 

Sino ang dapat managot at singilin sa 
pagkamatay ni Darwin Dormitorio? 


TUGEN 


NI PATNUBAY DE GUIA 


Sa kasaysayan, ang AFP ang isa sa mga pangunahing institusyon at makinarya ng reaksyunaryong estado 

na nagtataguyod ng mersenaryong tradisyon. Sa ilalim ng kolonyal na paghahari ng US sa Pilipinas, itinatag 
ng US ang Philippine Constabulary noong 1901--ang pinagsimulan ng AFP--sa mersenaryong tradisyon at 
bilang reaksyunaryong kasangkapan ng imperyalismo laban sa mamamayan. Noong Disyembre 21, 1935, 
itinatag ng US ang AFP sa ilalim ng National Defense Act ng 1935 at ipinailalim ang superbisyon at pagsasanay 
dito kay Gen. Douglas MacArthur. Hinubog ng imperyalismong US ang AFP at ang sinundan nitong Philippine 
Constabulary bilang isang pasista at berdugong makinarya para sa panunupil ng reaksyunaryong estado sa 
mga rebolusyonaryong Pilipino at sa pagtatanggol at pagpapanatili sa kaayusan ng lipunang Pilipino--una , 
bilang isang kolonyal at malapyudal mula 1899-1946 at kasunod bilang malakolonyal at malapyudal matapos 
ipagkaloob ang huwad na kalayaan sa Pilipinas noong 1946. 


Isinailalim sa.  indoktrinasyon 
ang mga pasistang militar sa bulag 
na pagsunod sa anumang atas 
sa kanila sa baluktot na doktrina 
ng pambansang seguridad at 
pagtatanggol ng namamayaning 
kaayusang panlipunan. Ang 
ganitong mersenaryong tradisyon 
ang 7s 5“ pundasyon ng kanilang 
ideolohiyang pasista na ginagamit 


ng mga naghaharing uri--ang 
imperyalismong s8 US, malalaking 
burgesya-kumprador, 78785“panginoong 


maylupa at burukrata kapitalista-- 
para sa pagtataguyod ng kanilang 
makauring interes at hegemonyang 
ambisyon ng US sa Asya-Pasipiko. 


Ang mersenaryo at berdugong 
tradisyong ito ang pumatay sa 
kadeteng si Darwin Dormitorio. 


Biktima si Dormitorio ng marahas 
at pasistang kulturang itinataguyod 
ng AFP. Ang kanyang pagkamatay 
sa kamay mismo ng kanyang kapwa 
kadete. sa Philippine Military 
Academy ay patunay na 
nagpapatuloy ang malalim na 
mersenaryong tradisyon at kultura 
ng karahasan sa AFP. 


Upang patagusin ang 
mersenaryong tradisyon ng AFP 
sa iba pang mga pamantasan at 
unibersidad, isinusulong ng rehimeng 
Duterte ang isang batas na gawing 
sapilitan ang pagkuha ng Reserve 
Officer Training Course (ROTC) ng 
lahat ng tutungtong sa senior high 
school. 

Sa ilalim ng pasistang paghahari 
ni Duterte, higit nyang binigyan 
ng kapangyarihan at kinupkop ang 
kabulukan ng AFP sa pamamagitan 
ng militarisasyon ng 5s kanyang 
gabinete. Iniluklok nya sa pwesto 
ang mga sagadsaring anti-komunista, 
anti-mamamayan at maka-US na 
mga upisyal militar gaya nina Delfin 
Lorenzana, Eduardo Afo, Carlito 
Galvez, Hermogenes Esperon 
Jr. at mga bagong kareretirong 
mga chief of staff ng AFP na sina 
Heneral Emmanuel Bautista at 
Benjamin Madrigal, Jr.. Sabay silang 
inaalagaan ni Duterte at ng US 
upang pangunahing protektahan ang 
interes ng US sa Pilipinas at suhayan 
ang pasistang paghahari ng rehimen. 


Ang mga berdugong ito ang 
siyang pangunahing nagtataguyod 
ng mga anti-mamamayang pakana 
ni Duterte na National Task Force to 
End Local Communist Armed Conflict 
at Joint Campaign Plan Kapanatagan. 
Sila rin ang promotor ng talamak na 
mga paglabag sa karapatang pantao 
sa bansa at nagsusulong ng mga 
patakarang 5B8Bskontra-rebolusyonaryo 
tulad ng pag-amyenda sa Human 
Security Act, Anti-subversion law 
at sa pagpapatupad ng mandatory 
ROTC. 


Ang pasistang agos na ito ang 
mahigpit na tinutulan at nilabanan 
ni Lt. Crispin Tagamolila. Bilang 
isang tunay na rebolusyonaryo at 
makabayan, pinili ni Ka Crispin ang 


landas ng armadong pakikibaka 
upang labanan mismo ang berdugong 
institusyon at makinarya ng AFP na 
kanyang pinanggalingan. Namulat 
siya sa katotohanang hindi kailanman 
para sa interes ng mamamayang 
anakpawis ang itinataguyod ng AFP 
kundi ito mismo ang pangunahing 
instrumento ng mga nagsasamantala 
at naghaharing-uri sa pagsupil sa 
mamamayan. 


Saksi mismo si Ka Crisipin sa lahat 
ng kabulukan ng AFP at ang mahigpit 
na kontrol dito ng imperyalismong 
US. Nasaksihan nya mismo ang 
ginawa ni Marcos na pagsasanay 
sa AFP upang matiyak lamang na 
susundin ng mga berdugong sundalo 
ang lahat ng kanyang pasistang atas 
laban sa nakikibakang mamamayan. 
Ito ang pangunahing nagtulak kay 
Ka Crispin na tanganan ang kanyang 
sinumpaan sa bayan at sumapi sa 
BHB. 


Ang makabayan at 
rebolusyonaryong hangarin ni Ka 
Crispin ay dapat na tularan ng mga 
kapwa nya sundalo. Ang pagtahak 
sa. landas 5ng demokratikong 
rebolusyong bayan ang tunay na 
pagsisilbi sa bayan. Nilalabanan nito 
ang lahat ng kabulukan sa 
kasalukuyang reaksyunaryong 
sistema. Itinataguyod ng 
demokratikong rebolusyon ang isang 
lipunang walang pasismo, ganap na 
demokratiko at tunay na malaya. 

Sino si Crispin Tagamolila? 


Sa edad na 22, sumapi si Crispin Tagamolila sa Philippine Army noong 
1967 kung saan panimula siyang itinalaga sa gawaing administratibo at 
napahintulutang mag-aral ng abogasya. 


Kinailangan lamang ng ilang taon bago niya napagtantong hindi karapat- 
dapat ang organisasyong sinalihan niya. Para sa isang taong gustong tumulong 
sa mahihirap at inaapi--ang pagiging isang tinyente ng Armed Forces of the 
Philippines ang karanasang nagmulat sa kanya. Nakita niya kung paanong 
ang mga karaniwang sundalo ay itinuturing na parang mga alipin ng mga 
opisyal ng army, at ang nangingibabaw na sistemang “palakasan” o political 
patronage. 


Habang nagsasanay bilang isang military lawyer kasabay ng pagtuturo ng 
nasyunalismo sa Philippine Constabulary Law School, kinahiligan niya ang 
pagbabasa. Inilaan niya ang malaking bahagi ng kanyang alawans sa mga 
libro tungkol sa kasaysayan at political science. Kumuha rin siya ng masteral 
course sa Ateneo de Manila University. 


Dito nagsimulang mabuo ang radikal na pananaw sa lipunan ni Tagamolila. 

Nagsimula siyang magbigay ng maliit na kontribusyon upang pondohan ang 

mga aktibidad ng mga aktibistang estudyante sa lansangan. Umiwas siya sa mga tungkuling anti-riot. Aktibo siyang 

nangampanya para kay ex-Major Bonifacio Gillego, isang opisyal militar na dahil sa liberal nyang na pananaw ay naging 

kasalungat ng mga institusyong militar, para magkaroon ng pwesto sa Constitutional Convention noong 1970. Sa dulong 

bahagi ng taong ito, ang matalik na kaibigan ni Tagamolila na si Lt. Victor Corpus, ay nagpahayag ng pagtalikod sa AFP 
at pagsapi sa Bagong Hukbong Bayan. 


Makalipas lamang ang tatlong buwan, tinalikuran na rin ni Tagamolila ang bulok na institusyon at sumapi sa BHB. Sa 
isang pahayag, sinabi niyang “Napagtanto kong ang AFP ang pangunahing kasangkapan sa pagsupil sa makatarungang 
hinaing ng inaaping mamamayan.” Humantong rin siya sa pagpapatotoo at pagiging saksi sa pagkontrol ng US sa militar 
ng Pilipinas, sa pagkunsinti ni Marcos sa korapsyon sa AFP para tiyakin ang kanilang katapatan, at ang pamamaslang ng 
mga yunit paniktik ng militar at liquidation squads sa mga aktibista. 


Napaslang si Crispin Tagamolila sa isang labanan sa pagitan ng BHB at AFP noong April 16, 1972 sa Echague, Isabela. 
Makalipas ang dalawang taon, ang nakababata niyang kapatid na si Antonio, ay napatay sa isang engkwentro sa 
kabundukan ng Panay. 


Unyon sa Daiwa Seiko, tagumpay sa CBA! 


- KMU (PAMANTIK-KMU), pinatutunayan ng tagumpay sa 
CBA ng unyon sa Daiwa Seiko na “tanging sa pagkakaisa 


Dagdag sahod, benepisyo at regularisasyon ng 
mga kontraktwal--ilan lang ito sa mga nilalaman ng 


matagumpay na Collective Bargaining Agreement (CBA) ng 
Malayang Unyon ng Daiwa Seiko Philippines Corporation 
- Organized Labor Association in Line Industries and 
Agriculture - Kilusang Mayo Uno (MUDSPC-OLALIA-KMU) 
sa maneydsment ng Daiwa Seiko Philippines Corp. 


Nagkasundo ang unyon at kumpanya noong Setyembre 
19, limang buwan matapos ang unang negosasyon ng 
mga ito noong Abril. Kabilang sa mga tagumpay ng unyon 
sa CBA ang regularisasyon ng 126 empleyado, P80 na 
dagdag sahod para sa 2018 hanggang 2019, P40,000 
signing bonus, at P80,000 hospitalization benefits para sa 
manggagawa at P75,000 para sa dalawang dependent. 


Ang Daiwa Seiko Philippines Corp. ay pagawaan ng mga 
parte ng sasakyan sa Bihan, Laguna. 


Ayon sa Pagkakaisa ng Manggagawa sa Timog Katagalugan 

makakamit ng mga manggagawa ang karapatan sa mas 
maayos na sahod at benepisyo at regularisasyon 
sa trabaho.” 


Kinundena rin nito ang “terrorist-tagging” ng 
isinasagawa ng rehimeng US-Duterte laban sa mga 
lehitimong unyon ng manggagawa. 


“Hindi na nga iginagalang ang constitutionally 
guaranteed rights at mga lehitimong panawagan ng mga 
manggagawa, kriminalisasyon pa ang tugon ng sabwatang 
kapitalista at mga ahensya ng gubyerno sa mga nakikibakang 
manggagawa, “ ani Claire Balabbo, secretary general ng 
(PAMANTIK-KMU). Hinalimbawa niya ang pagsasampa ng 
gawa-gawang kaso tulad ng robbery. theft at grave coercion 
sa 17 unyonista ng NutriAsia-Cabuyao at paniniktik sa mga 
lider ng KMU sa rehiyon. 

BALITANG TO 


( 


NE 
TH 


BHB Quezon 


Isang pulutong ng sundalo ng 85th IBPA ng Armed Forces 
of the Philippines (AFP) ang inisnayp at pinaulanan ng bala 
ng Apolonio Mendoza Command (AMC) -BHB Quezon sa 
Barangay Vista Hermosa, Macalelon bilang kontra-atake sa 
focused military operation (FMO) sa lugar. 


Nabulabog ang mga nakahimpil na sundalo sa Vista 
Hermosa nang isnaypin at bugsuan sila ng putok ng isang 
yunit ng AMC bandang alas-dos ng hapon ng Setyembre 
22. 


Ang 85th IBPA ay mahigit tatlong buwan nang nag- 
o0perasyon sa naturang baryo. Ang FMO nito na sumaklaw 
sa ilang bayan sa Timog Quezon ay nagresulta na sa mahigit 
200 bilang ng kaso ng paglabag sa karapatang tao sa loob 
lamang ng limang linggo. 


Focused military operation ng 85th IB, diniskaril ng 


Kabilang sa mga biktima ng FMO ng 85th IBPA sina 
Rico Quidor at Jovi Endrenal na binugbog ng mga sundalo 
noong gabi ng Hulyo 3. Sapilitan ding pinasuko si Quidor na 
pinagbintangang may kaugnayan sa BHB. 


Si Quidor ay aktibong opisyal ng samahan ng magsasaka 
sa Brgy. Vista Hermosa na tumututol sa pinaplanong 
pagtatayo ng dambuhalang dam sa kanilang lugar. 


Ang dam ay proyekto ng National Irrigation 
Administration at nagkakahalaga ng P775 milyon. 
Mapipinsala nito ang may 100 ektaryang produktibong 
niyugan, bukod pa sa 75 ektaryang lupain na ilalaan sa 
kanal, istruktura at mga gusali. Mahigit 100 pamilya sa 
Vista Hermosa at karatig-pook ang mapapalayas mula sa 
kanilang tirahan oras na matuloy ang dam. 


Marines na iligal na nagtotroso sa Palawan, tinuruan ng leksyon 


ng BHB 


Tagumpay ang taktikal na opensiba ng Bienvenido 
Vallever Command (BVC) - BHB Palawan laban sa isang 
iskwad ng Marine Battalion Landing Team 4 na huli sa 
aktong iligal na nagtotroso sa Barangay Calasaguen, 
Brooke's Point noong Setyembre 8. 


Pinalalabas ng Western Command ng AFP na 
nagpapatrol ang mga Marines sa lugar kontra-illegal 
logging ngunit ang katotohanan ay mismong mga sundalo 
ang nagtotroso. Ayon sa ulat ng masa, apat na araw nang 
nagtotroso ang 10-kataong iskwad ng MBLT4 sa baryo. 


Gagamitin umano ang iligal na troso sa kampong itatayo 
ng Marines sa lugar. 


Agad na umaksyon ang BVC at nagpadala ng 3-kataong 
tim upang patigilin ang mga Marines sa paninira nito sa 
kagubatan at planong pagkakampo sa baryo. Bandang alas- 
10 ng umaga ay pinuntahan ng tim ng Pulang mandirigma 
ang mga Marines at pinaputukan ang mga ito. 


Isang SSgt. Samuel Mofar ang kumpirmadong malalang 
sugatan sa hanay ng Marines habang walang natamong 
kahit na anong pinsala ang BHB. 


Ambus ng BHB-Mindoro sa PNP, matagumpay na opensiba 


kontra JCP Kapanatagan 


Tuluy-tuloy ang opensiba kontra JCP Kapanatagan 
sa ambus na isinagawa ng Lucio de Guzman Command 

(LAGC) -BHB Mindoro sa isang sasakyan ng pulis sa Socorro, 
Oriental Mindoro noong Setyembre 22. 


Naganap ang ambus ng alas-7:45 ng umaga sa Barangay 
Pasi 2, Socorro. Pinaputukan ng Pulang hukbo ang sasakyan 
ng mga pulis na nagdulot ng kaswalti sa hanay ng PNP. 


Tatlong pulis ang inamin ni: PNP-MIMAROPA 
Spokesperson Lt. Col. Socrates Faltado na nasugatan sa 
ambus. Ito ay sina Capt. Ruelito Magtibay, CMSgt. Ivan 
Fortus, SMSgt. Irene Lazo at Cpl. Ivy Carmona. 


“Isang sampal sa ipinagmamalaking mga nakamit ng 
National Task Force to End Local Communist Armed 
Conflict ng rehimeng US-Duterte ang matagumpay na 
ambus ng NPA. Kahit anong gawin ni Duterte, hindi nito 
mapipigilan ang pagsulong ng armadong rebolusyon sa 
Mindoro,” ani Ka Madaay Gasic, tagapagsalita ng LAGC. 

(kura ) ULTURA 


Kabukuhan ng Pag-aambag 


Sampung metro Pak! Pak! Boom! 


ni Ka Carina “Abe, magpatatag!” 


Sa sigaw ng iskwad lider (IL) ay hinigpitan pa ni Kiko ang hawak sa armalayt. 
Pumorma siya upang muling mamutok. Hindi pa nauubos ang isang magasin ay lumapit sa kanya ang IL. 


“Ka Kiko, sugatan si Ka Pipoy kaya pinaatras ko na sa main body. Naiwan ang kanyang gamit sa pwesto. Kunin 
mo ang baril at pots. Akong bahala rito at papayungan kita.” 


Napabuntung-hininga si Kiko. Walang patlang ang putok ng kaaway. 
Pak! Pak! Pak! Pak! Bratatat! Bratatat! 
Kumuha ng kober ang IL at nagsimulang mamaril. 


Pumorma na si Kiko. Niyakap niya ang kanyang armalayt saka nagsimulang gumapang. Sampung metro ang 
agwat ng pwesto nila ni Pipoy. 


Parang ang layo-layo ng sampung metro, sambit ni Kiko sa sarili habang nagapang. 
Natatanaw na niya ang baril ni Pipoy, isang AK-47 na ginagamit ng yunit sa mga operasyong isnayp. 
“Bilis, Ka Kiko!” Bratatat! Pak! Pak! Pak! Boom! 


Tinibayan ni Kiko ang loob at binilisan ang gapang. Ilang segundo pa'y narating niya ang foxhole ni Pipoy. Inabot 
niya ang AK-47 at pots at gumapang pabalik sa kanyang IL. 


Pak! Pak! Pak! Bratatat! 


“Nakuha ko na,” ulat ni Kiko sa IL. Hinihingal siya pero may luwag sa kanyang 
dibdib. Ligtas siyang nakabalik sa pwesto bitbit ang AK-47. 


“Ayos!” Naghagis ng granada ang IL sa direksyon ng kaaway. 


BOOOM! Tumahimik ang paligid. Wala ng ganting putok ang kaaway. 


“Maghanda sa pag-atras,” kumand ng IL. Isinakbit ni Kiko ang kanyang 
armalayt sa kaliwang balikat. Sa kanan naman niya inilagay ang AK-47 ni Pipoy. 


KkK 


Makalipas ang ilang araw, nag-kapehan ang mga kasama. Nagbigay ng 
maikling pananalita ang IL ng Abe na natapos sa isang pagbati. 


“Taas-kamaong pagpupugay para kay Ka Kiko na sumuong sa panganib 
para makuha ang baril na naiwan ng sugatang kasama. Mabuhay ka, Ka 
Kiko!” 


Sumegunda ng pagbati ang platun lider saka Nagkwento. 
“Makasaysayan ang AK na yan. Dati na yang nakuha ng kaaway sa atin. 
Binawi natin yan sa reyd...” 


Habang nakikinig sa kwento ay napagtanto ni Kiko: Gagapangin ko kahit 
isang daang metro, dahil bawat baril ay mahalaga sa Hukbo. 


Una sa serye ng tatlong dagli na nagsasalarawan ng iba't ibang anyo ng dakilang pag-aambag ng 
Pulang hukbo at baseng masa sa digmang bayan sa gitna ng pinatinding atake ng JCP Kapanatagan sa TK. 

